დონგჰოის აეროპორტი
დონგჰოის აეროპორტი (ვიეტ. Cảng hàng không Đồng Hới ან Sân bay Đồng Hới) — სამოქალაქო აეროპორტი ვიეტნამში, რომელიც მდებარეობს ქალაქ დონგჰოიდან ჩრდილოეთით 6 კილომეტრში, ჰანოიდან — 500 კმ სავალზე სამხრეთ-აღმოსავლეთით. უკავია 173 ჰა ფართობი სამხრეთ ჩინეთის ზღვის ქვიშიან სანაპიროზე. პირველად ასაფრენ-დასაჯდომი ზოლი დაასხეს ფრანგმა კოლონისტებმა 1930 წელს, რომელსაც ისინი იყენებდნენ ინდოჩინეთის პირველ ომში. შემდგომ ჩრდილოეთი ვიეტნამი იყენებდა მას ინდოჩინეთის მეორე ომში. 2004 წელს დაიწყო აეროპორტის რეკონსტრუქცია, რომელიც გეგმით 2006 წელს უნდა დასრულებულიყო, თუმცა 2008 წლის მაისამდე ვერ მოხერხდა. ამჟამად აეროპორტი ასრულებს რეისებს ჰანოის და ხოშიმინის მიმართულებებით.